CELEX: 32012R0130
Language: lv
Date: 2012-02-15
Title: Komisijas Regula (ES) Nr. 130/2012 ( 2012. gada 15. februāris ), kas attiecas uz mehānisko transportlīdzekļu tipa apstiprināšanas prasībām pieejamības un manevrējamības ziņā un ar ko īsteno Eiropas Parlamenta un Padomes Regulu (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību  Dokuments attiecas uz EEZ

16.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 43/6
            
         KOMISIJAS REGULA (ES) Nr. 130/2012
   (2012. gada 15. februāris),
   kas attiecas uz mehānisko transportlīdzekļu tipa apstiprināšanas prasībām pieejamības un manevrējamības ziņā un ar ko īsteno Eiropas Parlamenta un Padomes Regulu (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību (1) un jo īpaši tās 14. panta 1. punkta a) apakšpunktu,
   tā kā:
   
               (1)
            
            
               Regula (EK) Nr. 661/2009 ir atsevišķa regula saistībā ar tipa apstiprināšanas procedūru atbilstoši Eiropas Parlamenta un Padomes 2007. gada 5. septembra Direktīvai 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (2).
            
         
               (2)
            
            
               Ar Regulu (EK) Nr. 661/2009 atceļ Padomes 1970. gada 27. jūlija Direktīvu 70/387/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju durvīm (3), kā arī Padomes 1975. gada 26. jūnija Direktīvu 75/443/EEK par dalībvalstu tiesību aktu tuvināšanu attiecībā uz mehānisko transportlīdzekļu atpakaļgaitu un spidometra ierīci (4). Minētajās direktīvās noteiktās prasības attiecībā uz pakāpieniem, rokturiem un kāpšļiem, kā arī atpakaļgaitas ierīcēm ir jāpārnes uz šo regulu un vajadzības gadījumā jāpielāgo zinātniskās un tehniskās pieredzes attīstībai. Atsevišķas citas prasības, kas noteiktas minētajās direktīvās un uz ko neattiecas šī regula, jau ir ņemtas vērā, obligātā kārtā piemērojot ANO EEK Noteikumus Nr. 11 (5) un Noteikumus Nr. 39 (6), kas uzskaitīti Regulas (EK) Nr. 661/2009 IV pielikumā.
            
         
               (3)
            
            
               Ciktāl piemērojams, šīs regulas piemērošanas jomai jāatbilst Direktīvas 70/387/EEK un Direktīvas 75/443 EEK darbības jomai. Tāpēc šī regula būtu jāattiecina uz M un N kategorijas transportlīdzekļiem.
            
         
               (4)
            
            
               Regulā (EK) Nr. 661/2009 paredzētas mehānisko transportlīdzekļu tipa apstiprināšanas pamatprasības attiecībā uz transportlīdzekļu pieejamību, proti, pakāpieniem, rokturiem un kāpšļiem, kā arī manevrējamību, proti, atpakaļgaitas ierīcēm. Ir jānosaka šādas tipa apstiprināšanas īpašās procedūras, testi un prasības.
            
         
               (5)
            
            
               Šajā regulā paredzētie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos,
            
         IR PIEŅĒMUSI ŠO REGULU.
   1. pants
   Piemērošanas joma
   Šo regulu piemēro M un N kategorijas transportlīdzekļiem, kas definēti Direktīvas 2007/46/EK II pielikumā
   2. pants
   Definīcijas
   Šajā regulā piemēro šādas definīcijas:
   
               (1)
            
            
               “transportlīdzekļa tips attiecībā uz transportlīdzekļa pieejamību un manevrējamību” ir transportlīdzekļi, kas neatšķiras tādos būtiskos aspektos kā:
               
                           a)
                        
                        
                           kāpšļu, pakāpienu un rokturu parametri;
                        
                     
                           b)
                        
                        
                           atpakaļgaitas ierīces parametri;
                        
                     
         
               (2)
            
            
               “apvidus transportlīdzeklis (ORV)” ir transportlīdzeklis, kas atbilst Direktīvas 2007/46/EK II pielikuma A daļā noteiktajiem kritērijiem;
            
         
               (3)
            
            
               “grīda iekāpšanas vietā” ir durvju atvēruma vai citas konstrukcijas — atkarībā no tā, kura no šīm konstrukcijām atrodas augstāk — zemākais punkts, kas personai ir jāpārvar augstuma ziņā, lai iekāptu pasažieru salonā.
            
         3. pants
   Transportlīdzekļa EK tipa apstiprināšana attiecībā uz tā pieejamību un manevrējamību
   1.   Izgatavotājs vai tā pārstāvis iesniedz apstiprinātājai iestādei pieteikumu par transportlīdzekļa EK tipa apstiprināšanu attiecībā uz tā pieejamību un manevrējamību.
   2.   Pieteikumu izstrādā saskaņā ar I pielikuma 1. daļā sniegto informatīvā dokumenta paraugu.
   3.   Ja šīs regulas II un III pielikumā izklāstītās attiecīgās prasības ir izpildītas, tad saskaņā ar Direktīvas 2007/46/EK VII pielikumā izklāstīto numerācijas sistēmu apstiprinātāja iestāde piešķir EK tipa apstiprinājumu un izsniedz tipa apstiprinājuma numuru.
   Dalībvalsts nedrīkst piešķirt to pašu numuru citam transportlīdzekļa tipam.
   4.   Piemērojot 3. punktu, apstiprinātāja iestāde izsniedz EK tipa apstiprinājuma sertifikātu, kas sagatavots saskaņā ar I pielikuma 2. daļā sniegto paraugu.
   4. pants
   Saskaņā ar Direktīvu 70/387/EEK un Direktīvu 75/443/EEK piešķirto apstiprinājumu derīgums un paplašināšana
   Valsts iestādes atļauj pārdot un nodot ekspluatācijā transportlīdzekļus, kuru tips apstiprināts pirms Regulas (EK) Nr. 661/2009 13. panta 2. punktā minētā datuma, un minētajiem transportlīdzekļiem saskaņā ar Direktīvas 70/387/EEK un Direktīvas 75/443/EEK noteikumiem turpina paplašināt apstiprinājumus.
   5. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 15. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 200, 31.7.2009., 1 lpp.
   
      (2)  OV L 263, 9.10.2007., 1. lpp.
   
      (3)  OV L 176, 10.8.1970., 5. lpp.
   
      (4)  OV L 196, 26.7.1975., 1. lpp.
   
      (5)  OV L 120, 13.5.2010., 1. lpp.
   
      (6)  OV L 120, 13.5.2010., 40. lpp.
   
      I PIELIKUMS
      
         Administratīvi noteikumi transportlīdzekļu tipa apstiprinājumam attiecībā uz to pieejamību un manevrējamību
      
      1.   DAĻA
      
         Informācijas dokuments
      
      PARAUGS
      Informācijas dokuments Nr. … attiecībā uz transportlīdzekļa EK tipa apstiprinājumu saistībā ar tā pieejamību un manevrējamību.
      Turpmāk norādītās ziņas, ja tās ir vajadzīgas, iesniedz trīs eksemplāros kopā ar satura rādītāju. Visus rasējumus iesniedz sagatavotus attiecīgā mērogā un pietiekami detalizēti, A4 formātā vai A4 formāta mapē. Fotoattēlos, ja tādi ir, detaļas ir pietiekami sīki saskatāmas.
      Ja šajā informācijas dokumentā minētajām sistēmām, sastāvdaļām vai atsevišķām tehniskajām vienībām ir elektroniskas vadības ierīces, tad sniedz informāciju par to darbību.
      0.   VISPĀRĪGA INFORMĀCIJA
      0.1.   Marka (izgatavotāja tirdzniecības nosaukums): …
      0.2.   Tips: …
      0.2.1.   Komercnosaukums(-i) (ja ir): …
      0.3.   Tipa identifikācijas līdzekļi, ja uz transportlīdzekļa ir marķējums (1): …
      0.3.1.   Minētā marķējuma atrašanās vieta: …
      0.4.   Transportlīdzekļa kategorija (2): …
      0.5.   Izgatavotāja nosaukums un adrese: …
      0.8.   Montāžas rūpnīcas(-u) nosaukums(-i) un adrese(-es): …
      0.9.   Izgatavotāja pārstāvja (ja tāds ir) nosaukums un adrese: …
      1.   TRANSPORTLĪDZEKĻA KONSTRUKCIJAS VISPĀRĪGS RAKSTUROJUMS
      1.1.   Transportlīdzekļa prototipa fotoattēli un/vai rasējumi: …
      2.   MASAS UN IZMĒRI (3)
          (4)
      
      2.6.   Pašmasa
      Masa transportlīdzekļiem ar virsbūvi darbderīgā stāvoklī un vilcējtransportlīdzekļiem, izņemot M1 kategoriju, ar sakabes ierīci, ja ar to aprīkojis izgatavotājs, vai šasijas masa, vai šasijas masa kopā ar kabīni, izņemot virsbūvi un/vai sakabes ierīci, ja izgatavotājs nav uzmontējis virsbūvi, un/vai sakabes ierīci (ieskaitot šķidrumus, instrumentus, rezerves riteni, ja tie ir, un vadītāju un attiecībā uz autobusiem apkalpes locekli, ja transportlīdzeklī ir apkalpes locekļa sēdvieta) (5) (maksimālā un minimālā masa katram variantam): …
      4.   TRANSMISIJA (6)
      
      4.6.   Pārnesumskaitļi
      Atpakaļgaita …
      9.   VIRSBŪVE
      9.3.   Pasažieru durvis, slēgmehānismi un viras
      9.3.1.   Durvju izvietojums un durvju skaits: …
      9.3.4.   Attiecīgā gadījumā dati par ieejām, kāpšļiem un vajadzīgajiem rokturiem, ieskaitot izmērus: …
      
         Paskaidrojumi
      
      2.   DAĻA
      
         EK tipa apstiprinājuma sertifikāts
      
      PARAUGS
      Formāts: A4 (210 × 297 mm)
      EK TIPA APSTIPRINĀJUMA SERTIFIKĀTS
      
      Paziņojums par:
      
                  
                              —
                           
                           
                              EK tipa apstiprinājumu (7)
                              
                           
                        
                              —
                           
                           
                              EK tipa apstiprinājuma paplašinājumu (7)
                              
                           
                        
                              —
                           
                           
                              EK tipa apstiprinājuma atteikumu (7)
                              
                           
                        
                              —
                           
                           
                              EK tipa apstiprinājuma atsaukšanu (7)
                              
                           
                        
               
                  attiecībā uz transportlīdzekļa pieejamību un manevrējamību
               
            
                  ņemot vērā Regulu (ES) Nr. 130/2012 [šo regulu], kurā jaunākie grozījumi izdarīti ar Regulu (ES) Nr. …/… (7)
                  
               
            
                  EK tipa apstiprinājuma numurs: …
               
            
                  Paplašinājuma pamatojums: …
               
            I   IEDAĻA
      0.1.   Marka (izgatavotāja tirdzniecības nosaukums): …
      0.2.   Tips: …
      0.2.1.   Komercnosaukums(-i) (ja ir): …
      0.3.   Tipa identifikācijas veids, ja uz transportlīdzekļa ir marķējums (8): …
      0.3.1.   Minētā marķējuma atrašanās vieta: …
      0.4.   Transportlīdzekļa kategorija (9) …
      0.5.   Izgatavotāja nosaukums un adrese: …
      0.8.   Montāžas rūpnīcas(-u) nosaukums(-i) un adrese(-es): …
      0.9.   Izgatavotāja pārstāvja (ja tāds ir) vārds vai nosaukums un adrese: …
      II   IEDAĻA
      1.   Papildu informācija: sk. papildinājumu.
      2.   Par testu veikšanu atbildīgais tehniskais dienests: …
      3.   Diena, kad izdots testu protokols: …
      4.   Testu protokola numurs: …
      5.   Piezīmes (ja ir): sk. papildinājumu.
      6.   Vieta: …
      7.   Datums: …
      8.   Paraksts: …
      
                  Pielikumi
               
               
                  :
               
               
                  Informācijas pakete
                  Testa protokols
               
            
         (1)  Ja tipa identifikācijas līdzekļos ir zīmes, kas neraksturo transportlīdzekļa, tā sastāvdaļu vai atsevišķu tehnisko vienību tipus, uz ko attiecas šis informācijas dokuments, dokumentācijā tādas zīmes attēlo ar simbolu “?” (piemēram, ABC??123??).
      
         (2)  Klasificē saskaņā ar Direktīvas 2007/46/EK II pielikuma A daļā uzskaitītajām definīcijām.
      
         (3)  Ja viens transportlīdzekļa variants ir ar parastu kabīni, bet otrs aprīkots ar kabīni, kurā paredzētas guļamvietas, norāda abu kabīņu masu un izmērus.
      
         (4)  Standarts ISO 612: 1978 – Autoceļu transportlīdzekļi – Motoru transportlīdzekļu un piekabju izmēri – Termini un definīcijas.
      
         (5)  Uzskata, ka vadītāja un attiecīgā gadījumā apkalpes locekļa svars ir 75 kg (68 kg cilvēka svars un 7 kg bagāžas svars saskaņā ar ISO standartu 2416–1992), degvielas tvertne ir piepildīta līdz 90 % un citas sistēmas, kurās ir šķidrumi (izņemot tās, kurās lieto ūdeni), – attiecīgi līdz 100 % no izgatavotāja norādītā tilpuma.
      
         (6)  Norādītie dati jāsniedz par visiem iespējamiem variantiem.
      
         (7)  Lieko svītrot
      
         (8)  Ja tipa identifikācijas līdzekļos ir zīmes, kas neraksturo transportlīdzekļa, tā sastāvdaļu vai atsevišķu tehnisko vienību tipus, uz ko attiecas šis informācijas dokuments, dokumentācijā tādas zīmes attēlo ar simbolu “?” (piemēram, ABC??123??).
      
         (9)  Kā definēts Direktīvas 2007/46/EK II pielikuma A daļā
      
         Papildinājums
         EK tipa apstiprinājuma sertifikāts Nr. …
         
                     1.
                  
                  
                     Papildu informācija:
                     
                                 1.1.
                              
                              
                                 Transportlīdzekļa tipa īss apraksts attiecībā uz tā konstrukciju, izmēriem, līnijām un materiāliem: …
                                 …
                              
                           
               
                     2.
                  
                  
                     M1 / N1 / N2 kategorijas transportlīdzekļa tips, kura maksimālā masa nepārsniedz 7,5 tonnas, (1) ir / nav (1) aprīkots ar kāpšļiem vai pakāpieniem.
                  
               
                     3.
                  
                  
                     Apvidus transportlīdzeklis (ORV) jā / nē (1)
                     
                  
               
                     4.
                  
                  
                     Atpakaļgaitas ierīce: pārnesumkārba / cita ierīce (1)
                     
                     
                                 4.1.
                              
                              
                                 Atpakaļgaitas ierīces īss apraksts, ja tās funkciju nenodrošina pārnesumkārba: …
                              
                           
               
                     5.
                  
                  
                     Piezīmes: …
                  
               
            (1)  Lieko svītrot.
      
   
   
      II PIELIKUMS
      
         Prasības transportlīdzekļiem attiecībā uz to pieejamību
      
      1.   VISPĀRĪGĀS PRASĪBAS
      
                  1.1.
               
               
                  Transportlīdzekļa tipa konstrukcijas īpatnības ļauj droši iekāpt pasažieru salonā un izkāpt no tā, un pasažieru salona iekāpšanas vietas ir konstruētas tā, lai tās būtu izmantojamas ērti un bez apdraudējuma.
               
            2.   KĀPŠĻI UN PAKĀPIENI
      
                  2.1.
               
               
                  Riteņa rumbu, riteņa lokus un citas riteņa daļas šajā regulā neuzskata par kāpšļiem vai pakāpieniem, ja vien ar konstrukciju vai pielietojumu saistītu iemeslu dēļ transportlīdzekli nevar aprīkot ar kāpšļiem vai pakāpieniem citur.
               
            
                  2.2.
               
               
                  Grīdas augstumu iekāpšanas vietā mēra vai nu tieši no zemes, vai arī no horizontālās plaknes, kas attiecībā pret garenvirzienu šķērso tieši apakšā esošā pakāpiena vidusdaļu.
               
            1.   DAĻA
      
         Prasības attiecībā uz iekāpšanu pa pasažieru salona durvīm un izkāpšanu pa tām attiecībā uz N2 kategorijas transportlīdzekļiem, kuru maksimālā masa pārsniedz 7,5 tonnas, un N3 kategorijas transportlīdzekļiem
      
      1.   PAKĀPIENI IEKĀPŠANAI PASAŽIERU SALONĀ (1. attēls).
      
                  1.1.
               
               
                  Attālums (A) no zemes līdz zemākā pakāpiena augšējai virsmai, mērot transportlīdzeklim braukšanas kārtībā uz horizontālas un līdzenas virsmas, nepārsniedz 600 mm.
               
            
                  1.1.1.
               
               
                  Tomēr apvidus transportlīdzekļiem (ORV) attālumu (A) var palielināt līdz 700 mm.
               
            
                  1.2.
               
               
                  Attālums (B) starp pakāpienu augšējām virsmām nepārsniedz 400 mm. Vertikālais attālums starp diviem secīgiem pakāpieniem neatšķiras vairāk kā par 50 mm. Pēdējā minētā prasība neattiecas uz attālumu starp visaugstāko pakāpienu un grīdu pasažieru salona iekāpšanas vietā.
               
            
                  1.2.1.
               
               
                  Tomēr apvidus transportlīdzekļiem (ORV) iepriekš minēto pieļaujamo novirzi var palielināt līdz 100 mm.
               
            
                  1.3.
               
               
                  Turklāt jāievēro šādas minimālās ģeometriskās specifikācijas:
                  
                              a)
                           
                           
                              pakāpiena dziļums (D): 80 mm;
                           
                        
                              b)
                           
                           
                              pakāpiena attālums (E) (ieskaitot pakāpienu dziļumu): 150 mm;
                           
                        
                              c)
                           
                           
                              pakāpiena platums (F): 300 mm;
                           
                        
                              d)
                           
                           
                              apakšējā pakāpiena platums (G): 200 mm;
                           
                        
                              e)
                           
                           
                              pakāpiena augstums (S): 120 mm;
                           
                        
                              f)
                           
                           
                              šķērseniskā nobīde starp pakāpieniem (H): 0 mm;
                           
                        
                              g)
                           
                           
                              garenvirziena pārklāšanās (J) starp diviem secīgiem pakāpieniem vienā un tajā pašā pakāpienu rindā vai starp visaugstāko pakāpienu un kabīnes grīdas augstumu iekāpšanas vietā: 200 mm.
                           
                        
            
                  1.3.1.
               
               
                  Tomēr apvidus transportlīdzekļiem (ORV) vērtību (F) var samazināt līdz 200 mm.
               
            
                  1.4.
               
               
                  Apvidus transportlīdzekļiem (ORV) viszemāko pakāpienu var konstruēt sliekšņa veidā, ja tas vajadzīgs ar konstrukciju un lietošanu saistītu iemeslu dēļ. Tādā gadījumā sliekšņa dziļums (R) ir vismaz 20 mm.
               
            
                  1.4.1.
               
               
                  Sliekšņi ar apaļu šķērsgriezumu nav atļauti.
               
            
                  1.5.
               
               
                  Izkāpjot no pasažieru salona, visaugstākais pakāpiens ir viegli sasniedzams.
               
            
                  1.6.
               
               
                  Visiem pakāpieniem jābūt konstruētiem tā, lai nevarētu paslīdēt. Turklāt pakāpieniem, kuri brauciena laikā pakļauti laika apstākļu un netīrumu iedarbībai, ir piemērota novadīšanas (drenāžas) virsma.
               
            2.   ROKTURU PIEEJAMĪBA PASAŽIERU SALONĀ (kā norādīts 1. attēlā)
      
                  2.1.
               
               
                  Lai varētu iekļūt pasažieru salonā, vajadzīga viena vai vairākas piemērotas margas, rokturi vai citas līdzvērtīgas ierīces, kur pieturēties.
               
            
                  2.1.1.
               
               
                  Visas margas, rokturus vai līdzvērtīgas ierīces, kur pieturēties, novieto tā, lai tās varētu viegli satvert un lai tās neapgrūtinātu iekļūšanu pasažieru salonā.
               
            
                  2.1.2.
               
               
                  Maksimālais pieļaujamais pārtraukums margās, rokturos vai līdzvērtīgās pieturēšanās ierīcēs ir 100 mm.
               
            
                  2.1.3.
               
               
                  Ja pasažieru salonā iekāpj pa vairāk nekā diviem pakāpieniem, margas, rokturi vai līdzvērtīgas pieturēšanās ierīces ir izvietotas tā, lai cilvēks vienlaikus varētu atbalstīties ar abām rokām un vienu kāju vai abām kājām un vienu roku.
               
            
                  2.1.4.
               
               
                  Margu, rokturu un līdzvērtīgu pieturēšanās ierīču konstrukcijai un novietojumam, izņemot kāpnēm, jābūt tādam, lai vadītāji varētu droši nokāpt ar seju pret pasažieru salonu.
               
            
                  2.1.5.
               
               
                  Stūres ratu var uzskatīt par rokturi.
               
            
                  2.2.
               
               
                  Vismaz viena roktura, margas vai līdzvērtīgas pieturēšanās ierīces zemākās malas augstums (N), mērot no zemes transportlīdzeklim braukšanas kārtībā uz horizontālas un līdzenas virsmas, nepārsniedz 1 850 mm.
               
            
                  2.2.1.
               
               
                  Tomēr apvidus transportlīdzekļiem (ORV) attālumu (N) var palielināt līdz 1 950 mm.
               
            
                  2.2.2.
               
               
                  Ja pasažieru salona grīdas augstums iekāpšanas vietā, mērot no zemes, ir lielāks par (N), pieņem, ka šis augstums ir (N).
               
            
                  2.2.3.
               
               
                  Turklāt margu, rokturu vai līdzvērtīgu pieturēšanās ierīču augšējās malas minimālais attālums (P) no pasažieru salona grīdas iekāpšanas vietā ir:
                  
                              a)
                           
                           
                              margām, rokturiem vai līdzvērtīgām pieturēšanās ierīcēm (U): 650 mm;
                           
                        
                              b)
                           
                           
                              margām, rokturiem vai līdzvērtīgām pieturēšanās ierīcēm (V): 550 mm.
                           
                        
            
                  2.3.
               
               
                  Jāievēro šādas ģeometriskās specifikācijas:
                  
                              a)
                           
                           
                              satvēruma platums (K): minimāli 16 mm, maksimāli 38 mm;
                           
                        
                              b)
                           
                           
                              garums (m): vismaz 150 mm;
                           
                        
                              c)
                           
                           
                              attālums līdz transportlīdzekļa sastāvdaļām (L): minimāli 40 mm, kad durvis ir atvērtas.
                           
                        
            
         1.   attēls
      
      
         Pakāpieni un rokturi iekāpšanai pasažieru salonā
      
      
         
      2.   DAĻA
      
         Prasības attiecībā uz iekāpšanu pa pasažieru salona durvīm un izkāpšanu pa tām attiecībā uz transportlīdzekļiem, kas nav N2 kategorijas transportlīdzekļi, kuru maksimālā masa pārsniedz 7,5 tonnas, vai N3 kategorijas transportlīdzekļi
      
      1.   KĀPŠĻI UN PAKĀPIENI
      
                  1.1.
               
               
                  M1 un N1, kā arī N2 kategorijas transportlīdzekļiem, kuru maksimālā masa nepārsniedz 7,5 tonnas, ir viens vai vairāki kāpšļi vai pakāpieni, ja pasažieru salona grīdas augstums iekāpšanas vietā ir lielāks nekā 600 mm, mērot no zemes transportlīdzeklim lietošanas kārtībā uz horizontālas un līdzenas virsmas.
               
            
                  1.1.1.
               
               
                  Tomēr apvidus transportlīdzekļiem (ORV) minēto attālumu var palielināt līdz 700 mm.
               
            
                  1.2.
               
               
                  Visi kāpšļi un pakāpieni ir konstruēti tā, lai nevarētu paslīdēt. Turklāt kāpšļiem un pakāpieniem, kuri brauciena laikā pakļauti laika apstākļu un netīrumu iedarbībai, ir piemērota novadīšanas (drenāžas) virsma.
               
            
   
      III PIELIKUMS
      
         Prasības transportlīdzekļiem attiecībā uz to manevrējamību
      
      1.   VISPĀRĪGĀS PRASĪBAS
      
                  1.1.
               
               
                  Visus transportlīdzekļus aprīko ar atpakaļgaitas ierīci, ko var darbināt no vadītāja vietas.